अफगानी पटकथा पर काम कर रही हैं जोली  
हॉलीवुड अभिनेत्री एंजेलिना जोली ने कहा है कि वह अफगानिस्तान पर आधारित पटकथा पर काम कर रही हैं, लेकिन वह इस फिल्म को लेकर सुनिश्चित नहीं हैं।
हॉलीवुड अभिनेत्री एंजेलिना जोली ने खुलासा किया है कि वह अफगानिस्तान पर आधारित एक पटकथा पर काम कर रही हैं, लेकिन वह अभी इस फिल्म को लेकर सुनिश्चित नहीं हैं।
	एक वेबसाइट के मुताबिक जोली कहती हैं, "मैं अब भी यह नहीं सोचती कि यह अच्छी पटकथा है। हो सकता है कि मैं इस पर फिल्म बनाऊं, लेकिन अब तक मैं इस बात को लेकर सुनिश्चित नहीं हूं।"
	जोली ने 'इन द लैंड ऑफ ब्लड एंड हनी' फिल्म से निर्देशन की शुरुआत की थी, जो एक सर्बियाई सैनिक व एक बोस्नियाई महिला के बीच प्रेम की कहानी थी, जिसे जोली ने खुद लिखा था। यह फिल्म इस साल के गोल्डन ग्लोब पुरस्कारों के लिए नामांकित हुई थी और इसे प्रोड्यूसर्स गिल्ड पुरस्कार भी मिला था।